Súradnice: 48°44′18″S 18°59′47″V﻿ / ﻿48,73833°S 18,99639°V﻿ / 48.73833; 18.99639

Blesk, ktorý udrel do vysielača
**Vysielač Suchá hora** (1 231 m n. m.) je rozhlasový a bývalý televízny vysielač na vrchu Skalka v Kremnických vrchoch, blízko Kremnice a Banskej Bystrice.

Konštrukcia
-----------

Oceľová trubicová konštrukcia stožiara je vysoká 305 m a je kotvená lanami. Konštrukcia stožiara je podobná s vysielačom Dubník. Vysielač bol postavený v roku 1960 a do prevádzky bol uvedený 28. októbra 1960 (vtedy bola jeho výška 300 metrov), čím nahradil TV vysielač na Krížnej. Je to druhá najvyššia stavba na Slovensku (je len o 6 metrov nižšia ako vysielač Dubník a o 12 metrov ako Eiffelova veža) a patrí medzi najvyššie položené supertally (viac ako 300 m) v Európe. Pri vysielači sa nachádza samostatná telekomunikačná budova. 

Vysielač vyrobili a namontovali pracovníci národného podniku Tesla Hloubětín. Anténový systém je umiestnený na 300 metrovom oceľovom rúrovom stožiari. 300 m vysokú monorúru držia trojice kotevných lán a to v šiestich úrovniach výšky. Vnútri sa nachádza obslužný výťah, ktorý premáva do výšky 247 m, pričom túto trasu zvládne za 8 min.

Vysielač bol niekoľkokrát poškodený (v lete 1961 silná víchrica odfúkla celú strechu budovy vysielača a rozmetala ju po hrebeni), najviac v zime roku 1962, keď pri silnej námraze a nápore vetra spadlo z vrcholu 7 tonové anténové zariadenie (antény nadstavec) do snehu.

Aby sa stožiar a napínacie laná s priemerom 80 mm vetrom nerozkmitali, boli na nich nainštalované tzv. rozrážače, ktoré tlmia kmitanie lán.

Šírený program
--------------

Do roku 2011 patril do siete základných televíznych vysielačov, odvtedy však slúži pre verejnosť len ako rozhlasový vysielač. 

Vysoký vyžarovaný výkon i nadmorská výška vysielača spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je Pohronie s Horehroním, Horná Nitra a časť Turca. Presahy umožňujú prijímať signál i v Tekove, Honte, časti Novohradu a Malohontu, na Považí, Kysuciach i Orave a v Liptove. Zachytiteľný je i na území Maďarska a časti Moravy.

### Vysielače FM

Na Suchej hore sa nachádzajú tieto FM vysielače:

| Frekvencia[MHz] | Program | Regionálna verzia | ERP | Polarizácia |
| --- | --- | --- | --- | --- |
|  |  |  |  |  |
| 90,1 MHz | Rádio Slovensko |  | 100 kW | horizontálna |
| 97,6 MHz | Rádio Melody | *Stred* | 100 kW | horizontálna |
| 101,5 MHz | Rádio Regina | Stred | 100 kW | horizontálna |
| 104,0 MHz | Fun Radio | *Stred* | 100 kW | horizontálna |
| 106,0 MHz | Rádio Europa 2 | *Stred* | 50 kW | horizontálna |

Antény vysielačov rádiových vĺn sa nachádzajú vo výške 230 m, teda celkovo 1 461 m n. m..

### TV vysielače

Analógové televízne vysielanie Jednotky, Dvojky a TV Markíza bolo ukončené v roku 2011.

Digitálne televízne vysielanie nie je plánované.

### Najbližšie vysielače

Okolité významné vysielače a vzdialenosť k nim:

|  | **Krížava**41,8 km | **Magurka**78,8 km | **Úložisko**53,5 km |  |
| **Veľká Javorina**97,7 km | Sever | **Kráľova hoľa**85,4 km |
| Západ      Východ |
| Juh |
| **Zobor**79 km | **Sitno**38,5 km | **Blatný vrch** 75,1 km |

Prístup
-------

K vysielaču je prístup značenými turistickými trasami, najľahší prístup je z Kremnice smerom na rekreačné stredisko Skalka. Z Kremnice k nemu vedie cesta II/578. Po ceste je vzdialený 9 km od centra mesta severovýchodným smerom.

* po ceste II/578 z Kremnice
* po  značke zo sedla Malý Šturec alebo zo Zlatej studne
* po  značke z Banskej Bystrice
* po  značke z Kremnice

Pozri aj
--------

* Zoznam najvyšších stavieb na Slovensku
* Zoznam vysielačov na Slovensku

Iné projekty
------------

Commons
* Spolupracuj na Commons Commons ponúka multimediálne súbory na tému **Vysielač Suchá hora**

Poznámky
--------

1. 1 2 3  pre účely regionalizácie reklamy

Referencie
----------

1. ↑   *TV vysielač Suchá hora* [online]. structurae, [cit. 2009-09-03]. Dostupné online. (po anglicky)
2. 1 2 3   *Zaujímavosti z histórie TV a FM vysielačov na Slovensku* [online]. [Cit. 2009-09-03]. Dostupné online.
3. 1 2 3 4 5 6   *Kremnica Suchá Hora – Towercom* [online]. [Cit. 2019-08-19]. Dostupné online. Archivované 2019-08-19 z originálu.
4. 1 2   *Rozhlasové vysielače v pásme VKV* [online]. Telekomunikačný úrad Slovenskej republiky, [cit. 2011-07-12]. Dostupné online.
5. 1 2   *Cenník reklamy regionálny – Radio Services* [online]. [Cit. 2020-08-28]. Dostupné online. Archivované 2021-05-18 z originálu.
6. ↑   *Cenník reklamy vo Funrádiu* [online]. [Cit. 2020-08-28]. Dostupné online. Archivované 2021-06-11 z originálu.

Externé odkazy
--------------

* Kremnica-sucha-hora (veže towercomu) Archivované 2019-08-19 na Wayback Machine
* Banská Bystrica - Suchá hora www.radia.sk
* FOTO+VIDEO

| * z
* d
* u
Slovenské TV a FM vysielače |
| --- |
| Základné vysielače | 
* Dubník (KE)
* Kamzík (BA)
* Kráľova hoľa (PP)
* Krížava (ZA)
* Sitno (BS)
* Suchá hora (BB)
* Veľká Javorina (NM)

 |
| Doplnkové vysielače | 
* Blatný vrch (LC)
* Dievčenská skala (RV)
* Dubník (SE)
* Kotník (SL)
* Magurica (SV)
* Magurka (NO)
* Modrý vrch (ST)
* Nad oborou (TN)
* Stebnícka Magura (BJ)
* Španí laz (VK)
* Trebišov (TV)
* Úložisko (RK)
* Zobor (NR)

 |